Syazuwan Hassan

Muhammad Syazuwan Hassan (lahir 17 April 1990) merupakan seorang pelakon, model, pelawak, penari, pengacara dan pemuzik Malaysia. Syazuwan memulakan kerjaya awal sebagai ahli pemain bes kumpulan rock indie Julie Goes Overseas. Bakat beliau mula dicungkil melalui Drama Festival Kuala Lumpur 2016 (DFKL 2016) dan menjadi finalis. Syazuwan terkenal dengan peranan lakonan di televisyen termasuk Sein Dan Luna (2016), Cik Serba Tahu (2017), Cinta Fatamorgana (2018) dan Dia Menantu Rahsia (2019).

Kehidupan awal
Syazuwan dilahirkan pada 17 April 1990 di Shah Alam, Selangor. Beliau berkelulusan dalam Diploma Komunikasi dan Pengajian Media di Universiti Teknologi MARA (UiTM) dan merupkan anak ketiga dari lima beradik, mempunyai dua abang, seorang adik lelaki dan seorang adik perempuan.

Kerjaya
Syazuwan memulakan kerjaya hiburan dengan menyertai pertandingan Drama Festival Kuala Lumpur 2016 (DFKL 2016) dan berjaya menjadi salah seorang finalis sekaligus diperkenalkan sebagai salah seorang pelapis baharu dalam bidang lakonan bersama-sama Nafiz Muaz, Jaja Iliyes, Amirul Faqeem, Shuhanty Hanafiah dan  indah Emeerlda. 

Beliau pernah menganggotai kumpulan muzik bebas (indie) bersama tiga lagi ahli bernama Rassadan sebelum itu kumpulan ini pernah dinamakan Julie Goes Overseas. Didalam kumpulan ini, beliau merupakan pemain bes. Beliau juga pernah menjadi pengurus artis kepada pelakon Adi Putra sehingga dilamar masuk pertandingan DFKL. Drama Sein Dan Luna lakonan beliau telah menarik minat peminat drama terhadap beliau. Beliau juga pernah muncul dalam iklan KFC Double Down Maxx dan KFC Chewy Cheese Commercial dan Klik Dengan Bijak. Syazuwan pernah membintangi sebuah drama mini terbitan Pusat Beli-belah The Mines bertajuk 'Terjatuh in Love' pada tahun 2014 bersama Tash Yong.

Selain itu, beliau pernah menjadi pengacara rancangan kapsul hiburan MBuzz selama dua minit di TV3 bersama Ain Edruce. Dari 13 April 2018 hingga 22 Mei 2018, Syazuwan memegang watak sebagai Huzair dalam siri drama waktu perdana, Cinta Fatamorgana yang bersiaran di Slot Akasia TV3, drama ini turut dibintangi oleh Azar Azmi sebagai Wildad dan Aeril Zafrel sebagai Rifqi.

Syazuwan memulakan kerjaya filemnya dengan membintangi filem sulungnya, Pulang arahan Kabir Bhatia, yang dibintangi oleh Remy Ishak dan Puteri Aishah. Filem ini ditayangkan pada 26 Julai 2018.

Filemografi

Filem

Telefilem

Televisyen

Iklan

Penajaan
 DFKL 2018 bersama Pauline Tan

Anugerah dan penghargaan

Rujukan

Pautan luar
 
 
 
 Syazuwan Hassan di Instagram

Kelahiran 1990
Orang hidup
Orang dari Shah Alam
Orang dari Selangor
Pelakon lelaki Malaysia
Orang Malaysia berketurunan Melayu
Pelakon lelaki Malaysia abad ke-21
Alumni Universiti Teknologi MARA
Alumni Drama Festival Kuala Lumpur
Pelakon televisyen Malaysia
Pelakon filem Malaysia
Pengacara televisyen Malaysia
Muslim Malaysia